Πάπας Αδεοδάτος Β΄

Ο Αδεοδάτος Β΄ (Adeodatus II) ή Δεοδάτος (Deodatus II) ήταν Πάπας από τις 11 Απριλίου του 672 ως το θάνατό του, το 676.

Βιογραφικά στοιχεία 
Ελάχιστες πληροφορίες είναι γνωστές για τον Αδεοδάτο. Οι υπάρχουσες πηγές κάνουν γνωστό ότι ο εν λόγω Πάπας ήταν γνωστός για τη γενναιοδωρία του, ειδικά προς τους προσκυνητές και τους φτωχούς.

Γεννήθηκε στη Ρώμη και έγινε Βενεδικτίνος μοναχός, στο μοναστήρι του Αγίου Εράσμου, στον Καίλιο Λόφο. Υπήρξε ενεργός στο να βελτιώσει την πειθαρχία στα πλαίσια του μοναστικού βίου και κατέπνιξε το μονοφυσιτισμό. Έδωσε στη Βενετία το δικαίωμα να εκλέγει η ίδια το δόγη της.

Εξελέγη Ποντίφικας σε μεγάλη ηλικία και η περίοδος της εξουσίας του διήρκεσε τέσσερα χρόνια. Μερικές φορές ονομάζεται  Adeodatus (χωρίς σειρά) καθώς ο Πάπας Αδεοδάτος Α΄ είναι γνωστός μερικές φορές ως Πάπας Θεόδοτος (Deusdedit). Ο Αδεοδάτος απεβίωσε στις 17 Ιουνίου του 676 και τον διαδέχθηκε στο παπικό αξίωμα ο Δόνος.

Παραπομπές 

 Στοιχεία για τον πάπα Αδεοδάτο στην Καθολική Εγκυκλοπαίδεια (1913).

Πάπες
Ιταλοί Πάπες
Πάπες 7ου αιώνα
Αδεοδάτος Β΄
Βυζαντινοί του 7ου αιώνα